Hersleb videregående skole

Hersleb videregående skole er en videregående skole i bydel Gamle Oslo. Skolen ble etablert høsten 2014 i de verneverdige byggene til den nedlagte Hersleb skole. Navnet Hersleb ble videreført fra tidligere Hersleb skole. Skolens navn er preget i fasaden, og fasaden er vernet. Historie Hersleb skole med historie fra 1922 gjennomgikk rehabilitering og asbestsanering for å stå klar til å ta over utdanningstilbudene fra Sofienberg videregående skole, i tillegg til nye tilbud innen studiespesialisering. Skoleåret 2013-14 var Sofienberg vgs midlertidig plassert i byggene til den tidligere Bredtvet videregående skole. Hersleb videregående skole tok også over noen av tilbudene innen helse- og oppvekstfag, apotektekniker, helsesekretær og tannhelsesekretær fra Kuben videregående skole. Det gamle bygget til Sofienberg vgs i Trondheimsveien 48 ble samtidig rehabilitert til ny grunnskole, Sofienberg skole. Skolens navn Skolen er oppkalt etter gaten den ligger i, som igjen er oppkalt etter teologen Svend Borchmann Hersleb. Navnevalget var omdiskutert, blant annet på grunn av skolens tidligere omdømme. Skolebyggets fasade er verneverdig og bærer skolens navn i smijern. Adressen (20B) har gitt opphav til kallenavnet «H20», som også inngår i skolens motto «H20 den grønne sentrumsskolen», med en dobbel referanse til miljøprofil og H2O. Rektorer 2019–: Astrid Grytte 2015–2019: Anja Teig 2014–2015: Ann-Kristin Høgseth 2014: Ingeborg Nordang Referanser Eksterne lenker Hjemmesider NRK (31. juli 2013): Her er Norges dyreste skole